মিনতিদেবী পাঁচটি ওড়িয়া ছবিতে অভিনয় করেছিলেন। তাঁর প্রথম চলচ্চিত্র "সূর্যমুখী" ১৯৬৩ সালে মুক্তি পেয়েছিল, তারপরে "জীবন সাথী", "সাধনা" এবং "অরুন্ধতী"। চারটি ছায়াছবিই ওড়িয়া ভাষার শ্রেষ্ঠ ছায়াছবি বিবেচিত হওয়ার জন্য জাতীয় চলচ্চিত্র পুরস্কার পেয়েছিল। তিনি ১৯৬৩ সালে একটি বাংলা চলচ্চিত্র "'নির্জন সৈকতে"'-তেও অভিনয় করেছিলেন, যেখানে তিনি কেলুচরণ মহাপাত্রের নৃত্য পরিকল্পনায় ওড়িশি নৃত্য পরিবেশন করেছিলেন। চলচ্চিত্রের কর্মজীবন ছাড়াও তিনি আকাশবাণীতে একজন এ গ্রেড শিল্পীও ছিলেন এবং হিন্দুস্থানী কণ্ঠ সঙ্গীতের জন্য 'সঙ্গীত প্রভাকর' উপাধি প্রাপ্ত ছিলেন। 
মিনতি দেবী ১৯৬৪ সাল থেকে ১৯৮৯ সাল পর্যন্ত ভুবনেশ্বরের উৎকল সংগীত মহাবিদ্যালয়ের অধ্যক্ষ ছিলেন। সেখানে তাঁর কার্যকালে এই প্রতিষ্ঠানটি পাঠ্যক্রমকে প্রথাগত রীতির মধ্যে নিয়ে আসে, ওড়িশি নৃত্য ও সংগীতের প্রশিক্ষণকে প্রথাগত পড়াশোনার মধ্যে অন্তর্ভুক্ত করে এবং নৃত্যের নাট্য ও অভিনয় বিভাগকে পাঠ্যক্রমের মধ্যে নিয়ে আসে। এই প্রতিষ্ঠানের সাথে যুক্ত থাকার সুবাদে, মিনতিদেবী ওড়িশির প্রথম প্রজন্মের গুরু যেমন পঙ্কজ চরণ দাস এবং দেবপ্রসাদ দাস প্রমুখের সাথে কাজ করার সুযোগ পেয়েছিলেন।
অবসর
কর্ম জীবন
প্রাথমিক জীবন
পুরস্কার ও স্বীকৃতি